която е била обявена от съответната национална организация за растителна защита за свободна от посочения вредител съгласно съответните международни стандарти за фитосанитарни мерки, както и въз основа на официални наблюдения на базата на вземане и изследване на проби посредством изследване от списъка в приложение IV. Като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 80-процентна сигурност да се установи еднопроцентно ниво на присъствие на заразени растения;
 б)националната организация за растителна защита на съответната трета държава е уведомила писмено Комисията за наименованието на тази област;
 в)растенията гостоприемници се придружават от фитосанитарен сертификат, в който в графата „Място на произход“ се посочва, че съответните растения гостоприемници са прекарали целия си живот в областта, посочена в буква а), като конкретно се указва наименованието на тази област;
 г)растенията гостоприемници са били отглеждани в обект, подлаган на годишна проверка от компетентния орган, като в подходящи периоди и с оглед на степента на риска от растенията се вземат и изследват проби от списъка в приложение IV за установяване на присъствието на посочения вредител;
 д)растенията за засаждане, различни от семена, от видовете offea, Lavandula dentata L., Nerium oleander L., Olea europaea L., Polygala myrtifolia L. и Prunus dulcis (Mill.) D.A. Webb, са били отглеждани в обект, подлаган на годишна проверка от компетентния орган, като в подходящи периоди от растенията се вземат и изследват проби от списъка в приложение IV за установяване на присъствието на посочения вредител посредством схема за изследване на проби, при която е възможно с поне 80-процентна сигурност да се установи еднопроцентно ниво на присъствие на заразени растения;
 е)при влизане в Съюза растенията гостоприемници са били проверени от компетентния орган в съответствие с член 33 и не е било установено присъствието на посочения вредител.
 Член 30
 Въвеждане в Съюза на растения гостоприемници с произход от свободен от вредители производствен обект от заразена държава
 1.Растенията гостоприемници с произход от трета държава, за която е известно, че посоченият вредител присъства в нея, могат да бъдат въвеждани в Съюза само ако са изпълнени следните условия:
 а)растенията гостоприемници произхождат от производствен обект, който е бил разрешен от националната организация за растителна защита като свободен от вредители в съответствие с член 31;
 б)националната организация за растителна защита на съответната трета държава е изпратила в писмен вид на Комисията списък на свободните от вредители обекти, включително тяхното местоположение в държавата;
 в)растенията гостоприемници се придружават от фитосанитарен сертификат, в който се посочва следното:
 i)в графата „Допълнителна декларация“ се посочва, че през целия им производствен цикъл растенията гостоприемници са били произвеждани в един или повече обекти, разрешени от националната организация за растителна защита като свободни от вредители в съответствие с член 31, и че растенията гостоприемници са били транспортирани в затворени контейнери или опаковки, с които се гарантира, че не може да настъпи заразяване с посочения вредител или с неговите вектори;
 ii)в графата „Място на произход“ се посочва наименованието или кодът на свободния(те) от вредители производствен(и) обект(и);
 г)при влизане в Съюза